Swedish poet | Vers-krit * Poem Crit
« Ek het die poem ofgefieks
Willem se vers – 'n voorsmakie »
Dankie vir die verduideliking De Waal. Ek verstaan presies hoe moeilik dit is om letterlik van een taal na 'n ander te vertaal. Dit is iets wat ek nou selfs ondervind, met party van my engelse gedigte wat ek in Afrikaans probeer vertaal. Soms moet die metafoor verander, om presies te verduidelik wat agter die vers skerm. En dan natuurlik, is daar nog die kwessie van ritme, ens. Die proses is heelwat ontwikkeld.
By: chrisvdwalt on June 28, 2010
Ek kan nie kommentaar lewer op die Sweedse vertaling nie, want ek ken nie die taal nie, maar hierdie bly 'n pragtige gedig soos dit nou in Afrikaans lees.
Dankie dat jy dit hierso gepos het.
By: chrisvdwalt on June 26, 2010
Dankie Chris 🙂
Ek is regtig bly jy hou van die gedig. Dit is 'n groot uitdaging om reg te laat geskied aan 'n gedig in 'n ander taal. Hierby 'n paar opmerkings oor die vertaling:
Hierdie vertaling is in 'n groot mate getrou aan die letterlike betekenis van die oorspronklike gedig, maar daar is sekere afwykings. Waar ek die gedig nie presies volgense die letterlike betekenis vertaal het nie, is dit om die Afrikaanse gedig tot sy reg te laat kom. Dit is na my mening 'n poëtiese weergawe wat tog eindelik nader is aan die gees van die Sweedse gedig as wat 'n letterlike weergawe sou wees.
1. Som när en människa gått in i en dröm så djupt
Letterlik: soos wanneer 'n man so diep ingaan in 'n droom
Hier het ek verkies om die ervaring persoonliker te maak en "jy" te gebruik i.p.v. "man" of "persoon". In Afrikaans sou dit stywerig klink.
Ook "wegsak" i.p.v. die (in Afrikaans) neutrale "ingaan".
2. att allt som var hans dagar blir några flimrande
Letterlik: dat al sy dae 'n klompie flikkerende vonke word, 'n swerm
My vertaling: dat jou dae 'n swerm flikkerende spikkels word,
Hier het ek die woordorde verander en "spikkels" i.p.v. die letterlike "punte" gebruik.
3. kall och ringa vid synranden.
Letterlik: klein en koud op die horison
In plaas van die neutrale "klein" het ek "yl" gebruik. Ook "teen" die horison en nie "op" die horison soos dit letterlik sou wees nie. Ek het gevoel dat "op die horison" te ver is vir die gevoel wat mens kry vir hoe ver weg die dorp is.